Fő feladataink közé tartozik a városi rendezvények (ünnepségek, koszorúzások stb.) szervezése, a kultúrműsor biztosítása, termek bérbeadása, a terembérlésekhez kapcsolódó technikai igények kiszolgálása, kapcsolattartás civil szervezetekkel, működésük és tevékenységük segítése, amatőr művészeti csoportok, alkotó közösségek működésének segítése, ismeretterjesztő előadások szervezése, kulturális kapcsolatok ápolása a Kárpát-medence magyarságával. Az intézmény 2011-ben átvette a Kortárs Magyar Galéria épületét, az impozáns Vermes - villa üzemeltetését. Az átvételkor megállapítottuk, hogy a Galéria épülete felújításra szorul. A berendezés öreg, nagy része elhasználódott, a kazán szintén cserére szorul, s a park is rendezésre szorul. A KMG a saját nemében egyedülálló intézmény, hiszen életre hívásakor nem kisebb cél vezérelte az alapítókat, minthogy összefogják a kortárs magyar művészeket, illetve otthont adjanak alkotásaiknak. Ténykedésének évei alatt hatalmas értéket gyűjtött össze városunk, régiónk számára. A KMG tevékenysége, napi működésének biztosítása korántsem egyszerű. A VMK kezelése alá tulajdonképpen a nagyon tetszetős, a régi Dunaszerdahelyt őrző kevés fennmaradt épületünk egyike, a Vermes- villa került, amelyről talán kevesen tudják, hogy bizony fontos állagmegőrzési, javítási feladatokat kíván. A KMG szakmai munkáját alapítvány irányítja, vigyázza, rendezi, amely biztosítja, garantálja a kiállítások m űvészi - szakmai színvonalát. Legfőbb döntéshozó szerve a kuratórium, melyben egyenlő arányban vannak jelen a két alapító intézménynek, Dunaszerdahely Városának, illetve a Magyar Alkotóművészek Országos Egyesületének képviselői. Az Alapítvány gondnoka éppen az egyik szakreferens, tehát ebből is látható, hogy a tevékenységek, pozíciók fedik egymást. A kiállítások mellett otthont ad különféle kulturális rendezvényeknek, megtartva az olyan, jó hírnévnek örvendő, már hagyománnyá vált rendezvényeket, mint az Éjszaka a Vermes -villában. A Galéria kiváló helyszín komolyzenei koncertek, szavalóestek, könyvbemutatók számára. A Dunaszerdahely i Városi Művelődési Központ alkalmazottainak létszáma 17 fő . A VMK2osztályán a következő elosztásban dolgoznak: Gazdasági osztály: l alk. - könyvelés, bérek, vagyon, 1 alk. - titkárság, pénztár, 2 alk. - takarítónők, 1 alk.- fűtő, házmester, 1 alk.- villanyszerelő, 1 alk.- hangtechnikus, kisegítő házmester, 2 alk. - portai szolgálat, 3 személy - KMG alkalmazottai (1 teljes állsban, 2 személy részmunkaidőben) . Szervezési osztály: 4 alk. - kulturális rendezvények, műsorok bebiztosítása és megvalósítása. Mellettük, időszakosan, szakmunkatársak segítik az intézmény szakmai munkáját - kézművesek, koreográfusok, stb. A VMK illetve partnerei több alapnál pályáztak sikeresen . Ennek köszönhetően pályázati pénzforrások támogatták a Márton-napi Vigalom és a Tarka Lepke Bábfesztivál megrendezését, illetve az Egészségklub munkáját is. A VMK- ban továbbra is tervezzük szakmai estek, egészségügyi előadások rendezését is, kézműves - és rajzkiállításokat óvodások és iskolások munkáiból. Szívesen adunk helyet azoknak a leendő művészeknek, akiknek ma még - talán - nem jut hely a Galériában. Fontos, hogy ne csak megálmodjuk, megszervezzük rendezvényeinket, hanem azokra minél többen el is jöjjenek. Ehhez szükséges, elengedhetetlen a jó reklám. A helyi médiával való együttműködés, a kulturális események, értékek, kezdeményezések bemutatására, megismertetésére a DSTV-vel folyamatos volt. A lakosságot a helyi kulturális eseményekről, kiállításokról, rendezvényekről tájékoztatták hírműsoraikban. Beharangozó, figyelemfelhívó, ill. beszámoló beszélgetéseket közvetítettek magazinműsoraikban. Műsorunk rendszeresen megjelenik a DH -ban, a különféle reklámújságokban. Folyamatosan fejlesztjük honlapunkat, de jelen vagyunk a főleg fiatalok körében népszerű közösségi portálon is. Fontos feladatunk a már meglévő, évek óta hagyománnyá fejlődő rendezvények színvonalának emelése illetve új, széles látogatottságot vonzó rendezvények megszervezése. Ebben az évben bekap csolódtunk a Magyar Dal Napja elnevezésű rendezvénybe és helyi fellépőkkel ünnepeltük e jeles eseményt. Az oktatási és kulturális intézmények között jó együttműködés alakult ki a kulturális rendezvények megvalósítása során. Ünnepi műsorok, hangversenyek, iskolai színielőadások színesítették a város kulturális életét, melyen a családok és a szülők is nagy számban megjelentek. Fontos az együttműködés erősítése a helyi intézményekkel, civil - és ifjúsági szervezetekkel, a helyi lakosok, fiatalok, és a művészetek közötti kapcsolat kialakítása, erősítése érdekében. A művészeti csoportok szereplési terveiben indokolt a testvérvárosokkal történő kulturális kapcsolatok további tervezése, kiszélesítése és a kapcsolatok elmélyítése.